《金明池·自题肖影》
清代·魏元戴

照眼无书，横腰没剑，一领白衣当暑。把素扇、团团如月，原不是、挥军白羽。

总科头、怕误儒冠，笑跌宕风流，旦评应许。但中酒情怀，狂歌意态，都付倒挽眉宇。

浩气不磨中各贮。荷节义双肩，烈烈今古。相君面、直封侯耳，须运应、五星奎聚。

等昂藏、七尺男儿，有黻舄精神，千秋快睹。任图上麒麟，呼为牛马，与留稿谱。

作者简介：1867-1929，南昌县人。光绪二十九年进士，考功郎。